નવી દિલ્હી : સોમવારે વધારે એક ભારતીય નાગરિકે રિયો ઓલમ્પિક માટે પોતાની ટીકિટ ફાઇનલ કરી લીધી હતી. એકલ નૌકા પ્રતિયોગિતામાં ભારતનાં દત્તુ ભોકનાલે સિલ્વર પદક પ્રાપ્ત કરીને રિયો ઓલમ્પિકમાં પોતાનું સ્થાન પાક્કું કરી લીધું હતું. આ પ્રતિયોગિતા દક્ષિણ કોરિયામાં ચૂંગ ઝુમાં આયોજિત કરવામાં આવી હતી. તેની પહેલા સોમવારે જ ભારતીય પહેલવાન સંદિપ તોમરે રિયો ઓલમ્પિકની ક્વોલિફાઇંગ ટુર્નામેન્ટમાં પુરૂષોની ફ્રીસ્ટાઇલ સ્પર્ધાનાં 57 કિલોવર્ગમાં બ્રોન્ઝ મેડલ જીતીને રિયો ઓલમ્પિકનું પોતાનું સ્થાન પાક્કું કર્યું હતું.